《春晓》
宋代·林昉

薄衣初试晓寒轻，云阁残阴雨弄晴。
落去好花微有恨，生来野弄半无名。
丹心爱国劳难破，白发欺人镊又生。
瘦绕石栏三十匝，绿杨何处脆莺声。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。